கேப்டவுன் அறிவியல் மையம்

கேப்டவுன் அறிவியல் மையம் (Cape Town Science Centre) தென்னாப்பிரிக்காவின் கேப் டவுன் நகரில் உள்ள ஓர் இலாப நோக்கமற்ற அறிவியல் மையமாகும். அறிவியல், தொழில்நுட்பம், பொறியியல் மற்றும் கணிதம் பற்றிய அறிவை மாணவர்கள் மற்றும் பொதுமக்களிடம் ஊக்குவிப்பதே இதன் முக்கிய நோக்கமாகும். இது தென்னாப்பிரிக்காவின் முன்னணி அறிவியல் கல்வி மையங்களில் ஒன்றாகும். ஊடாடும் காட்சிகள், அறிவியல் நிகழ்ச்சிகள் மற்றும் கல்வி நடவடிக்கைகள் மூலம் குழந்தைகள் மற்றும் பெரியவர்கள் அறிவியலை அனுபவபூர்வமாகக் கற்றுக்கொள்ளைம்மையம் உதவுகிறது. தென்னாப்பிரிக்காவில் அறிவியல் புரிதல் மற்றும் அறிவியல் அறிவுத்திறனின் தரத்தை மேம்படுத்துவதற்காக மேற்கொள்ளப்படும், வகுப்பறை சாராத பல்வேறு முன்னெடுப்புகளின் ஒரு பகுதியாக இம்மையம் திகழ்கிறது. இந்த மையத்தின் தொடக்கம் 1998 ஆம் ஆண்டு ஏற்பட்டது. ஆரம்பத்தில் எம்.டி.என் அறிவியல் மைய என்ற பெயரில் 2000 ஆம் ஆண்டு கேனால் வாக் வணிக வளாகத்தில் பகுதியில் திறக்கப்பட்டது. பின்னர் 2011 ஆம் ஆண்டு அப்சர்வேட்டரி பகுதியில் புதிய வளாகத்திற்கு மாற்றப்பட்டு, கேப்டவுன் அறிவியல் மையம் என்ற பெயரில் மீண்டும் திறக்கப்பட்டது எம்.டி.என் அறிவியல் மையத்தின் எரிக்சன் கைபேசி உலகின் மிகப்பெரிய செயல்படும் கைபேசியாக கின்னசு உலக சாதனைப் புத்தகத்தில் இடம்பெற்றுள்ளது. நோக்கமும் பணிகளும் கேப்டவுன் அறிவியல் மையம் வகுப்பறைக் கல்விக்கு துணையாக இருந்து, அறிவியலை எளிமையாகவும் சுவாரசியமாகவும் கற்றுக்கொடுக்கிறது. மாணவர்களிடம் ஆர்வம், ஆராய்ச்சி மனப்பான்மை மற்றும் புதுமைத்திறனை வளர்ப்பதே இதன் பணியாகும். மேலும், ஆப்பிரிக்காவில் அறிவியல் மற்றும் தொழில்நுட்ப கலாச்சாரத்தை வலுப்படுத்தும் நோக்கத்துடன் செயல்படுகிறது. அறிவியல் காட்சிப்பொருட்கள் மற்றும் புதிர்கள், அறிவியல் நிகழ்ச்சிகள், மாணவர்களுக்கான செய்முறைப் பயிற்சிகள் மற்றும் பணிமனைகள், அறிவியல் முகாம்கள், விடுமுறைப் பயிற்சித் திட்டங்கள் மற்றும் கல்விச் சுற்றுலாக்கள், ஆசிரியர்களுக்கான பயிற்சி மற்றும் கல்வி மேம்பாட்டு நிகழ்ச்சிகள் இங்கு நடத்தப்படுகின்றன. மேற்கோள்கள் வெளி இணைப்புகள் அதிகாரப்பூர்வ இணையதளம்